ประกาศคณะกรรมการกองทุนเพื่อการศึกษาประกาศคณะกรรมการกองทุนเพื่อการศึกษาเรื่องวิธีการและระยะเวลาการชำระคืนทุนการศึกษาแบบต้องใช้คืนพ.ศ. ๒๕๕๔[๑] เนื่องจากคณะรัฐมนตรีมีมติเมื่อวันที่ ๒๖ มิถุนายน ๒๕๕๐ให้ยุติการให้กู้ยืมแบบกองทุนเงินกู้ยืมที่ผูกกับรายได้ในอนาคต (กรอ.)สำหรับผู้กู้ยืมรายใหม่ โดยมีมาตรการช่วยเหลือผู้ที่กู้ยืมในปีการศึกษา ๒๕๔๙ให้กู้ยืมได้จนจบหลักสูตรและให้เปลี่ยนแปลงวิธีการชำระหนี้เงินกู้ยืม กรอ.จากเดิมให้เริ่มผ่อนชำระเมื่อมีรายได้ถึงเกณฑ์ที่กำหนดปรับค่าเงินต้นตามดัชนีราคาผู้บริโภค แต่ไม่มีดอกเบี้ยเป็นให้มีการคิดดอกเบี้ยและเงื่อนไขการชำระคืนเป็นไปตามแบบกองทุนเงินให้กู้ยืมเพื่อการศึกษา(กยศ.)ประกอบกับมีการแก้ไขระเบียบกระทรวงการคลังว่าด้วยการบริหารกองทุนเพื่อการศึกษาพ.ศ. ๒๕๔๙ จึงเห็นสมควรวางหลักเกณฑ์การชำระคืนทุนการศึกษาแบบต้องใช้คืนอาศัยอำนาจตามความในข้อ ๑๕ และข้อ ๒๔ ของระเบียบกระทรวงการคลัง ว่าด้วยการบริหารกองทุนเพื่อการศึกษาพ.ศ. ๒๕๔๙ ซึ่งแก้ไขเพิ่มเติมโดยระเบียบกระทรวงการคลัง ว่าด้วยการบริหารกองทุนเพื่อการศึกษา(ฉบับที่ ๓) พ.ศ. ๒๕๕๐ คณะกรรมการกองทุนเพื่อการศึกษาจึงออกประกาศไว้ ดังต่อไปนี้ข้อ ๑ ในประกาศนี้กองทุน หมายความว่ากองทุนเพื่อการศึกษาผู้รับทุนการศึกษาแบบต้องใช้คืน หมายความว่านิสิตหรือนักศึกษาซึ่งขอรับทุนการศึกษาแบบต้องใช้คืนตามระเบียบกระทรวงการคลังว่าด้วยการบริหารกองทุนเพื่อการศึกษา พ.ศ. ๒๕๔๙ และที่แก้ไขเพิ่มเติมธนาคาร หมายความว่าผู้บริหารและจัดการเงินให้กู้ยืมเพื่อการศึกษาตามนัยข้อ ๒๑ วรรคสอง ของระเบียบกระทรวงการคลังว่าด้วยการบริหารกองทุนเพื่อการศึกษา พ.ศ. ๒๕๔๙ และที่แก้ไขเพิ่มเติมข้อ ๒ ผู้รับทุนการศึกษาแบบต้องใช้คืนมีหน้าที่ต้องชำระหนี้คืนให้กับกองทุนพร้อมทั้งดอกเบี้ยในอัตราร้อยละ ๑ ต่อปี ภายหลังวันที่ได้รับอนุมัติให้สำเร็จการศึกษาหรือเลิกการศึกษาไปแล้ว๒ ปี ทั้งนี้จะต้องชำระให้เสร็จสิ้นภายในระยะเวลา ๑๕ ปี นับแต่วันที่ต้องเริ่มชำระหนี้ดังกล่าวการชำระหนี้งวดแรกให้ชำระเฉพาะเงินต้น ในกรณีดังนี้(๑) กรณีผู้รับทุนการศึกษาแบบต้องใช้คืนที่ได้รับอนุมัติให้สำเร็จการศึกษาหรือเลิกการศึกษาในปีการศึกษา๒๕๔๙ และปีการศึกษา ๒๕๕๐ ให้ชำระหนี้งวดแรกภายในวันที่ ๕ กรกฎาคม ๒๕๕๔(๒)กรณีผู้รับทุนการศึกษาแบบต้องใช้คืนที่ได้รับอนุมัติให้สำเร็จการศึกษาหรือเลิกการศึกษาตั้งแต่ปีการศึกษา๒๕๕๑ เป็นต้นไป ให้ชำระหนี้งวดแรกภายในวันที่ ๕กรกฎาคมของปีถัดจากที่ครบกำหนดระยะเวลาปลอดหนี้ (๒ ปี) ตามวรรคหนึ่งในการชำระหนี้งวดที่สองจนถึงงวดที่สิบห้าให้ชำระหนี้เงินต้นพร้อมทั้งดอกเบี้ยคืนให้กับกองทุนภายในวันที่ ๕ กรกฎาคมของปีที่จะต้องชำระหนี้งวดนั้น ๆ ทั้งนี้การคิดดอกเบี้ย ให้เริ่มคิดตั้งแต่วันที่ครบกำหนดชำระหนี้ของเงินต้นที่เหลือหลังจากชำระหนี้งวดแรกแล้วกรณีวันที่ ๕ กรกฎาคม ตามวรรคสองและวรรคสามซึ่งเป็นวันครบกำหนดชำระหนี้ ตรงกับวันหยุดทำการของธนาคารให้นับวันเปิดทำการถัดไปของธนาคารเป็นวันที่ครบกำหนดชำระหนี้แทนกรณีผู้รับทุนการศึกษาแบบต้องใช้คืนเลิกการศึกษาก่อนสิ้นภาคการศึกษาให้นับระยะเวลาปลอดหนี้ (๒ ปี) โดยอนุโลมโดยถือเสมือนเลิกการศึกษาเมื่อสิ้นภาคการศึกษาของปีนั้นและให้ผู้รับทุนการศึกษาแบบต้องใช้คืนเริ่มชำระหนี้งวดแรก ตามที่กำหนดในวรรคสองข้อ ๓ ภายใต้บังคับข้อ๒ ให้ผู้รับทุนการศึกษาแบบต้องใช้คืนเลือกผ่อนชำระหนี้เป็นรายเดือนหรือผ่อนชำระเป็นรายปีก็ได้จำนวนเงินต้นที่ต้องชำระเป็นรายเดือนรวมตลอดปีหรือจำนวนเงินต้นที่ชำระเป็นรายปีต้องไม่ต่ำกว่าอัตราดังนี้ปีที่ชำระร้อยละของเงินต้นต้องชำระปีที่ชำระร้อยละของเงินต้นต้องชำระปีที่ชำระร้อยละของเงินที่ต้องชำระ๑๒๓๔๕๑.๕๒.๕๓.๐๓.๕๔.๐๖๗๘๙๑๐๔.๕๕.๐๖.๐๗.๐๘.๐๑๑๑๒๑๓๑๔๑๕๙.๐๑๐.๐๑๑.๐๑๒.๐๑๓.๐ข้อ ๔ ในกรณีจำเป็นผู้รับทุนการศึกษาแบบต้องใช้คืนอาจขอผ่อนผันการชำระหนี้ตามระยะเวลาที่แตกต่างไปจากที่กำหนดไว้ในข้อ ๓ หรือชะลอการชำระหนี้เป็นการชั่วคราวได้ที่ธนาคารตามเงื่อนไขหลักเกณฑ์ และวิธีการ เป็นกรณี ๆ ดังนี้(๑) กรณีเป็นผู้ไม่มีรายได้หรือเป็นผู้ประสบภัยพิบัติจากอัคคีภัยอุทกภัย วาตภัย หรือจากภัยธรรมชาติอื่น ๆ รวมถึงภัยจากสงคราม หรือจลาจลซึ่งเป็นเหตุให้ทรัพย์สินได้รับความเสียหายอย่างรุนแรงให้ผ่อนผันการชำระหนี้ได้คราวละไม่เกิน ๖ เดือนรวมระยะเวลาขอผ่อนผันได้รวมกันไม่เกิน ๒ ปี โดยไม่ต้องชำระเบี้ยปรับ(๒) กรณีเป็นผู้มีรายได้ต่ำกว่าเดือนละ ๔,๗๐๐ บาท ให้ชำระเฉพาะดอกเบี้ยที่เกิดขึ้นในงวดนั้น ๆ แต่ต้องไม่น้อยกว่า๓๐๐ บาทต่อเดือน หรือ ๒,๔๐๐ บาทต่อปีการขอผ่อนผันการชำระหนี้ผู้รับทุนการศึกษาแบบต้องใช้คืนต้องดำเนินการให้เสร็จสิ้นก่อนวันครบกำหนดชำระหนี้แต่ละงวดหากเกินระยะเวลาดังกล่าว ผู้รับทุนการศึกษาแบบต้องใช้คืนจะต้องชำระเงินต้นพร้อมทั้งดอกเบี้ยในงวดนั้นด้วยข้อ ๕ กรณีผู้รับทุนการศึกษาแบบต้องใช้คืนตกลงผ่อนชำระหนี้เป็นรายเดือนให้ติดต่อธนาคารเพื่อทำข้อตกลงเพิ่มเติมต่อท้ายสัญญากู้ยืมเงินข้อ ๖ หากผู้รับทุนการศึกษาแบบต้องใช้คืนผิดนัดชำระหนี้จะต้องชำระค่าปรับตามอัตราดังนี้(๑) กรณีผ่อนชำระหนี้เป็นรายเดือน หากค้างชำระตั้งแต่ ๑ เดือนขึ้นไปแต่ไม่เกิน๑๒ เดือน ให้ชำระค่าปรับในอัตราร้อยละ ๑ ต่อเดือนของเงินต้นงวดที่ค้างชำระหากค้างชำระหนี้เกิน ๑๒ เดือน ให้ชำระค่าปรับในอัตราร้อยละ ๑.๕ ต่อเดือนของเงินต้นงวดที่ค้างชำระทั้งหมด(๒) กรณีผ่อนชำระหนี้เป็นรายปี หากค้างชำระตั้งแต่ ๑ งวดขึ้นไปให้ชำระค่าปรับในอัตราร้อยละ ๑.๕ ต่อเดือน ของเงินต้นงวดที่ค้างชำระทั้งหมดข้อ ๗ ผู้รับทุนการศึกษาแบบต้องใช้คืนที่มีความประสงค์จะขอชำระหนี้คืนก่อนครบกำหนดระยะเวลาชำระหนี้หรือก่อนครบระยะเวลาปลอดหนี้ (๒ ปี) สามารถชำระคืนได้โดยไม่เสียดอกเบี้ยข้อ ๘ ผู้รับทุนการศึกษาแบบต้องใช้คืนที่บอกเลิกการรับทุนการศึกษาแบบต้องใช้คืนจะต้องชำระหนี้คืนตามประกาศนี้ภายใน ๓๐ วันนับแต่วันที่บอกเลิกทุนการศึกษาแบบต้องใช้คืนนั้นโดยไม่ต้องเสียดอกเบี้ย ทั้งนี้หากค้างชำระเกินระยะเวลาดังกล่าวต้องชำระเบี้ยปรับด้วย ตามอัตราดังนี้(๑) กรณีค้างชำระไม่เกิน ๑๒ เดือน ต้องชำระเบี้ยปรับในอัตราร้อยละ ๑ต่อเดือนของเงินต้นที่ค้างชำระ(๒) กรณีค้างชำระเกิน ๑๒ เดือนต้องชำระเบี้ยปรับในอัตราร้อยละ ๑.๕ต่อเดือนของเงินต้นข้อ ๙ การผ่อนชำระหนี้แต่ละครั้งธนาคารจะคิดค่าใช้จ่ายในการโอนเงินรายการละ ๑๐ บาท โดยหักจากบัญชีของผู้รับทุนการศึกษาแบบต้องใช้คืนข้อ ๑๐ ให้ผู้รับทุนการศึกษาแบบต้องใช้คืนเก็บเอกสารดังต่อไปนี้เป็นหลักฐานการชำระหนี้(๑) สำเนาใบฝากเงิน(๒) บันทึกบัญชีในสมุดเงินฝากของผู้กู้ยืม(๓) รายการบันทึกบัญชี (Statement) ของธนาคารข้อ ๑๑ ภายในระยะเวลาไม่น้อยกว่า๓๐ วัน ก่อนวันครบกำหนดชำระหนี้ครั้งแรกธนาคารจะส่งจดหมายที่สามารถตรวจสอบการนำจ่ายไปยังผู้รับได้เพื่อแจ้งให้ผู้รับทุนการศึกษาแบบต้องใช้คืนทราบเป็นการล่วงหน้าข้อ ๑๒ ประกาศนี้ให้ใช้ตั้งแต่บัดนี้เป็นต้นไปประกาศณ วันที่ ๖ พฤษภาคม พ.ศ. ๒๕๕๔อารีพงศ์ภู่ชอุ่มปลัดกระทรวงการคลังประธานกรรมการกองทุนเพื่อการศึกษาปริยานุช/ผู้จัดทำ๓๐ มิถุนายน๒๕๕๔ณัฐวดี/ตรวจ๓๐ มิถุนายน๒๕๕๔[๑] ราชกิจจานุเบกษาเล่ม ๑๒๘/ตอนพิเศษ ๗๐ ง/หน้า ๑๙/๒๔ มิถุนายน ๒๕๕๔